Județele în care se anunță cod portocaliu de furtună până sâmbătă. Cum va fi vremea în Capitală.
ANM a emis, vineri, mai multe alerte Cod portocaliu și galben care anunță furtuni în mare parte a țării. De vineri seara, șase județe intră sub alertă cod portocaliu de ploi torențiale, iar de sâmbătă dimineața lista județelor avertizate se extinde la 17. În București se anunță vreme călduroasă cu vânt slab și temperaturi de 33 de grade.
Începând de vineri, ora 14:00 până la ora 21:00, în zona montană a județelor Satu Mare, Maramureș, Sălaj, Suceava, Bistrița-Năsăud, Neamț, Harghita, Mureș, Brașov, Covasna, Prahova, Dâmbovița, Argeș, Vâlcea, Gorj, Sibiu, Alba, Cluj, Bihor, Arad, Timiș, Caraș Severin, Hunedoara, Bacău, Vrancea și Buzău va fi Cod galben de instabilitate atmosferică accentuată, ce se va manifesta prin averse, descărcări electrice și intensificări de scurtă durată ale vântului. Ploile vor avea și caracter torențial.De vineri ora 23:00 până sâmbătă ora 9:00, județele Arad, Timiș, Caraș-Severin, Mehedinți, Gorj și Hunedoara ajung sub Cod portocaliu de ploi torențiale.Totodată, de sâmbătă ora 9:00 până duminică ora 22:00, va fi Cod galben în vestul, sud-vestul și centrul țării, precum și în zona de munte. Vor fi perioade cu instabilitate atmosferică accentuată, ce se va manifesta prin averse, descărcări electrice, intensificări de scurtă durată ale vântului, trecător cu aspect de vijelie și, izolat, grindină. Ploile vor avea și caracter torențial.Un alt cod portocaliu va intra în vigoare sâmbătă la ora 9:00 și va expira duminică la ora 22:00. În județele Satu Mare, Maramureș, Sălaj, Bistrița-Năsăud, Argeș, Vâlcea, Dolj, Mehedinți, Gorj, Sibiu, Alba, Cluj, Bihor, Arad, Timiș, Caraș Severin și Hunedoara se anunță ploi torențiale, iar în intervale scurte de timp, dar mai ales prin acumulare, cantitățile de apă vor depăși 40 l/mp și pe arii restrânse, îndeosebi în nordul Olteniei, sud-vestul Transilvaniei și vestul Carpaților Meridionali, 70…90 l/mp.Cum va fi vremea în CapitalăANM a emis o prognoză specială pentru București, valabilă în perioada vineri – duminică. Se anunță vreme călduroasă cu vânt slab și temperaturi de 33 de grade. Duminică seara însă va ploua.Vor fi înnorări temporar accentuate duminică seara (19 iulie), când vor fi averse și descărcări electrice. Vântul va sufla slab și moderat, cu unele intensificări sâmbătă (18 iulie) și duminică (19 iulie) când la rafală se vor atinge viteze de până la 40…45 km/h. Temperatura maximă va avea valori cuprinse între 30 și 33 de grade, iar cea minimă între 16 și 19.